**2. pielikums**

Valsts ieņēmumu dienesta plānotā iepirkuma

“VID darbinieku dienesta apliecību izgatavošanas sistēmas (DDAIS)

uzturēšana, pilnveidošana, izejmateriālu piegāde un garantijas nodrošināšana”,

iepirkuma identifikācijas Nr. FM VID 2024/229

nolikumam

**TEHNISKAIS PIEDĀVĀJUMS**

iepirkumam “VID darbinieku dienesta apliecību izgatavošanas sistēmas (DDAIS) uzturēšana, pilnveidošana, izejmateriālu piegāde un garantijas nodrošināšana”, iepirkuma identifikācijas Nr. FM VID 2024/229. (turpmāk – Iepirkums)

Iepirkuma tehniskās specifikācijas sagatavošanas vai pēdējās aktualizācijas datums: 2024. gada 18.oktobris.

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums, vienotais reģistrācijas numurs)

Piedāvājam nodrošināt Iepirkuma priekšmetu – Valsts ieņēmumu dienesta (turpmāk – VID) rīcībā esošās darbinieku dienesta apliecību izgatavošanas sistēmas HID FARGO plastikāta karšu apdrukas printera HDP5000 un digitālās fotokameras Canon EOS 1200D ar zibspuldzi InterfitVenus 150 (turpmāk – DDAIS) apkopi, diagnostiku un remontu un programmatūras, kas nodrošina apliecības drukāšanai nepieciešamo personāla datu izgūšanu no Resursu vadības sistēmas Horizon, pilnveidošanu, uzturēšanu un garantijas nodrošināšanu (turpmāk kopā – Pakalpojums) un izejmateriālu un nepieciešamības gadījumā jaunu iekārtu iegādi, maketa un oriģinālās hologrammas iegādi (turpmāk – Prece), saskaņā ar šādu tehnisko piedāvājumu:

1. Ievads
   1. **Dokumenta nolūks un izmantošana**

Šī dokumenta nolūks ir aprakstīt prasības VID ierēdņu un darbinieku (turpmāk – darbinieku) dienesta apliecību izgatavošanas sistēmas (turpmāk - DDAIS) uzturēšanas, pilnveidošanas, izejmateriālu piegādes un garantijas nodrošināšanas pakalpojumam (turpmāk - Pakalpojums).

* 1. Saīsinājumi un paskaidrojumi

*1. tabula – Saīsinājumi un paskaidrojumi*

|  |  |
| --- | --- |
| **Saīsinājums** | **Skaidrojums** |
| VID, Pasūtītājs | Valsts ieņēmumu dienests |
| Pakalpojumu sniedzējs,  vai Izpildītājs | Pretendents, kas konkursa rezultātā noslēgs līgumu ar VID un sniegs pakalpojumus atbilstoši šai Tehniskajai specifikācijai |
| DDAIS | VID darbinieku dienesta apliecību izgatavošanas sistēma |
| Apliecība | VID darbinieku dienesta apliecība |
| Horizon | VID pašlaik izmantotā resursu vadības sistēma, kas satur informāciju par VID darbiniekiem |

* 1. Situācijas apraksts

VID darbinieku dienesta apliecību (turpmāk – Apliecības) izgatavošanai ir ieviests risinājums, kas sastāv no plastikāta karšu printera, digitālā fotoaparāta komplekta un programmatūras, ar kuras palīdzību ir iespējams veikt Apliecību izdruku atbilstoši Ministru kabineta 2015. gada 15. septembra noteikumos Nr.525 “Noteikumi par Valsts ieņēmumu dienesta ierēdņu un darbinieku dienesta apliecību” noteiktajai Apliecības formai un dizainam.

Lai nodrošinātu DDAIS risinājumā ietilpstošo tehnikas vienību uzturēšanu un apkopi (apkope atbilstoši ražotāja rekomendācijām, diagnostika, remonts un/vai nomaiņa to bojājumu gadījumā), jaunu tehnikas vienību iegādi šādas nepieciešamības gadījumā, ieviestu izmaiņas izmantotajā programmatūrā (ja šāda nepieciešamība tiktu identificēta), saņemtu atbalstu neplānotu programmatūras vai iekārtu darbības traucējumu gadījumā (diagnostika, bojājumu novēršana), atbilstoši nepieciešamībai (ja tāda tiek identificēta) pielāgotu programmatūras funkcionalitāti, izstrādātu Apliecības un hologrammas maketu, izstrādātu oriģinālās hologrammas matricu, kā arī nepieciešamības gadījumā nodrošinātu apmācības programmatūras lietošanā, ir nepieciešams pakalpojumu sniedzējs.

Pakalpojumu sniedzējam jānodrošina tam pieejamo VID datu, tai skaitā - izstrādāto maketu un hologrammu, drošība un konfidencialitāte atbilstoši līgumā noteiktajām prasībām.

VID reorganizācijas procesā plānota atsevišķas iestādes Nodokļu un muitas policijas izveide. Pakalpojuma ietvaros var tikt pieņemts lēmums par atsevišķas dienesta apliecību sistēmas izveidi šīs iestādes vajadzībām, attiecīgi - nodrošinot nepieciešamās aparatūras un izejvielu (t.sk. Apliecību sagatavju) piegādi, hologrammas un maketa izstrādi un piegādi, apmācības. Šāda lēmuma pieņemšanas gadījumā, lai nodrošinātu arī šīs iestādes vajadzībām izveidotās vides uzturēšanu, līguma darbības laikā var tikt ieviestas izmaiņas sākotnējā līgumā noteiktajā sadarbības kārtībā un samaksas noteikumos, papildinot punktus, kas attiecas uz kontaktpersonām, pakalpojumu saņemšanas adresi un iestāžu rekvizītiem.

1. DDAIS aprīkojums
   1. Drukāšanas iekārta (printeris)

DDAIS darbības nodrošināšanai pašlaik izmanto HID FARGO plastikāta karšu apdrukas printeri HDP5000 ar vienpusēju laminēšanu, MODELIS #089620. Drukāšanas iekārtu raksturojošie parametri norādīti 2.tabulā. Iekārtas aizvietošanas (tās sastāvdaļu nomaiņas) izejmateriālu un jaunas iekārtas piegādes gadījumā pakalpojuma sniedzējam jānodrošina, lai jaunā iekārta (sastāvdaļas) un izejmateriāli atbilstu DDAIS funkcionalitātei un tehniskie apdrukas parametri būtu ne sliktāki kā pašlaik lietošanā esošajai iekārtai.

*2.tabula*

|  |  |  |
| --- | --- | --- |
| **Nr.**  **p.k.** | **Parametrs** | **Minimālās prasības (izmaiņu un jaunu iekārtu piegādes gadījumā)** |
| 1. | Personalizācijas metode | Krāsu sublimācijas /krāsu termiskās pārneses |
| 2. | Izpildījums | Ofisa, uz galda novietojams |
| 3. | Personalizējamās kartes izmērs | CR-80 (85.60 mm x 54.00 mm)  CR-79 (83.90 mm x 52.12 mm) |
| 4. | Kartes biezums | 0.25 mm – 1.30 mm |
| 5. | Izšķiršanas spēja | 300 dpi |
| 6. | Personalizācijas lenta | YMC, YMCK, YMCKH, YMCKK krāsu lentas, krāsu pārneses filma *HDP film*, krāsu pārneses filma *HDP holographicfilm* |
| 7. | Datu aizsardzības plēve | PolyGuard 0.6 mil |
| 8. | Produktivitāte | YMC - 38 s/karte,  YMCK - 46 s/karte,  YMCKK - 70 s/karte,  LAM - 5 s/karte |
| 9. | Savietojamība | Windows 10 22H2 x64 vai jaunāka |
| 10. | Interfeiss | USB; Ethernet |
| 11. | Karšu padeves ietilpība | 100 kartes |
| 12. | Karšu uzkrājēja ietilpība | 200 kartes |
| 13. | Displejs | Šķidro kristālu (LCD) |
| 14. | Komplektācija | - Apdrukas modulis;  - Laminēšanas modulis;  - Disks ar programmatūru un ekspluatācijas instrukcija;  - Printera barošanas bloks;  - Laminatora barošanas bloks. |
| 15. | Izejmateriāli | HID FARGO HDP printera lenta, preces kods#084051 vai ekvivalenta  Printera lenta (jauna (nelietota), neatvērtā, mehāniski nebojātā ražotāja oriģinālajā iepakojumā): FullColor (YMCK), 500 prints, (saskaņā ar ražotāja instrukciju) |
| HID FARGO HDP printera filma, preces kods #084053 vai ekvivalenta  Pārneses filma (jauna (nelietota), neatvērtā, mehāniski nebojātā ražotāja orģinālajā iepakojumā): HDP printerfil, 1500 prints, (saskaņā ar ražotāja instrukciju) |
| HDP printera laminācijas lenta, preces kods #082600 vai ekvivalenta  HDP PolvGuard 0.6 mil caurspīdīga laminācijas lenta (jauna (nelietota), neatvērtā, mehāniski nebojātā ražotāja oriģinālajā iepakojumā), 250 attēliem (saskaņā ar ražotāja instrukciju) |
| FARGO HDP printera tīrīšanas komplekts, preces kods #089200 vai ekvivalenta  Printera tīrīšanas komplekts (jauns (nelietots), neatvērtā, mehāniski nebojātā ražotāja oriģinālajā iepakojumā). Komplektā: 4(četri) spirta tamponi drukājošo galviņu tīrīšanai, 10 (desmit) tīrīšanas kartiņas, 10 (desmit) tīrīšanas salvetītes, 3 (trīs) tīrīšanas kartiņas ar spirtu, (saskaņā ar ražotāja instrukciju) |

* 1. Fototehnika un papildaprīkojums

DDAIS darbības nodrošināšanai pašlaik izmanto **Canon, modelis EOS 1200D** fotoaparātu ar zibspuldzi. Fotografēšanai izmantotās tehnikas raksturojošie parametri norādīti 3.tabulā. Iekārtas (tās sastāvdaļu) aizvietošanas un jaunas iekārtas piegādes gadījumā pakalpojuma sniedzējam jānodrošina, lai jaunā iekārta (sastāvdaļas) atbilstu DDAIS funkcionalitātei un tās tehniskie fotografēšanas parametri būtu ne sliktāki kā pašlaik lietošanā esošajai iekārtai.

*3.tabula*

|  |  |  |
| --- | --- | --- |
| **Nr.**  **p.k.** | **Parametrs** | **Rādītāji un minimālās prasības**  **(izmaiņu un jaunu iekārtu piegādes gadījumā)** |
|  | Izšķirtspēja | 18 megapikseļi |
|  | Optiskais ZOOM | 3 x |
|  | Fokuss | Auto, manuālais |
|  | Fokusa attālums | 3.5-5.6 mm |
|  | Interfeiss | USB |
|  | Barošana | Canon ACK-E10 vai līdzvērtīgs;  lādējams litija jonu akumulators LP-E10 vai līdzvērtīgs |
|  | Komplektācija | * Fotoaparāts Canon EOS 1200D * Statīvs fotoaparāta novietošanai atbilstošā augstumā * Objektīvs EF-S 3,5-5,6/18-55 IS II * Balts matēts fons, novietošanai aiz fotografējamā cilvēka * Akumulators * Akumulatora uzlādes iekārta * Sinhrovads ar 3.5 mm ar adapteru * Zibspuldze * Zibspuldžu palaidējs (standarta ISO pēda) * Diski ar programmatūru * Ekspluatācijas instrukcija |

1. Prasības pret Pakalpojumu ietvaros veicamajiem darbiem
   1. DDAIS uzturēšanas un izmantotās programmatūras atjauninājumu veikšanas nosacījumi

*4.tabula*

|  |  |  |
| --- | --- | --- |
| **Nr.**  **p.k.** | **Nosaukums** | **Minimālās prasības** |
| 1. | DDAIS programmatūras jaunināšana | DDAIS programmatūras atjauninājumi uz jaunāku versiju (pašlaik tiek izmantota SIA ADI VIDDAIS 3.6.0.21 versija), jānodrošina, saglabājot pašlaik esošās funkcionālās iespējas un saderību ar izmantoto resursu vadības sistēmu.  Sistēmas vadības datoru ar Windows 10 22H2 x64 operētājsistēmu vai jaunāku un printeri atskaišu izdrukai nodrošina Pasūtītājs. |
| 1.1. | Datu meklēšana resursu vadības sistēmā | Datu meklēšana resursu vadības sistēmā (pašlaik - Horizon) tiek veikta, izmantojot personas identifikatorus - personas kodu un/vai uzvārdu, vārdu |
| 1.2. | Personas sejas digitāla attēla iegūšana | Kvalitatīva attēla (skaidrs attēls, maksimālā izšķirtspēja, personas sejas krāsas atšķirības un tml.) iegūšana ar atbilstošu fotoaparātu. |
| Attēla kadrēšanas un normalizēšanas iespēja, lai sagatavotu attēla saglabāšanu datubāzē, nodrošinot ne mazāk kā 60 pikseļus starp acu zīlītēm. |
| Iespēja pirms iegūtā digitalizētā personas sejas attēla saglabāšanas uzrādīt to personai un saglabāt pēc personas piekrišanas saņemšanas, attēla noraidīšanas gadījumā iespēja veikt atkārtotu sejas attēla iegūšanu. |
| 1.3. | Digitalizēto attēlu apstrāde personalizācijai | Digitalizēto attēlu apstrāde ar atbilstošu attēlu apstrādes programmu, kas nodrošina automātisku attēla kadrēšanu (t.i. sejas atrašanu) izmēros, kas ir izmantojami drukāšanai Apliecībā, baltā balansa, asuma, kontrasta regulēšana, automātiska krāsu korekcija, automātiska kameras kalibrēšana, paredzot iespēju veikt manuālu digitalizētā attēla regulēšanu. |
| 1.4. | Datu apmaiņa starp DDAIS un resursu vadības sistēmu | Apliecības izgatavošanai ir jānodrošina datu apmaiņa ar resursu vadības sistēmu (pašlaik - Horizon), ar iespēju atlasīt datus pēc viena vai vairākiem parametriem:   * Vārds; * Uzvārds; * Tabeles numurs; * Personas kods; * Struktūrvienība; * Amats; * Dienesta pakāpe (nav obligāts lauks)   Jānodrošina iespēja nodot uz resursu vadības sistēmu šādus datus:   * Apliecības numurs; * Izdošanas datums; * Derīguma termiņš; * Fotogrāfija. |
| DDAIS ir jānodrošina garantēta informācijas nodošana resursu vadības sistēmai, izmantojot datu integritātes un kvalitātes kontroles metodes. |
| DDAIS ir jāinformē tās lietotājs par datu nodošanas rezultātiem. Kļūdu gadījumā jāizdod paziņojums DDAIS lietotājam. |
| 1.5. | Apliecības personalizācija, izmantojot no resursu vadības sistēmas iegūtos datus un iegūto digitalizēto personas sejas attēlu. | Apliecības aversa pusē mainīgie dati ir:   * Vārds; * Uzvārds; * Struktūrvienība; * Amats; * Dienesta pakāpe (nav obligāts lauks); * Apliecības numurs; * Izdošanas datums; * Derīguma termiņš; * Fotogrāfija. |
| Apliecības reversa pusē iekļaujamie dati ir nemainīgi. |
| Apliecību personalizācija tiek veikta ar krāsu sublimācijas un krāsu termiskās pārneses apdrukas metodi ar sekojošu datu aizsardzības plēves laminēšanu. |
| 1.6. | Apliecības numerācija | DDAIS nodrošina Apliecības secīgu un unikālu numerāciju (līdz 6 zīmēm). |
| 1.7. | Apliecības izdošanas datums un derīguma termiņš | Automātiska izdošanas datuma iekļaušana Apliecībā, automātiska Apliecības lietošanas beigu datuma iekļaušana, ņemot vērā noteikto 5 (piecu) gadu derīguma termiņu. |
| 1.8. | Datu saglabāšana | Datu saglabāšana resursu vadības sistēmā ar datu saglabāšanas apstiprinājuma funkciju. |
| 1.9. | Personas digitalizēts sejas attēls | Pilnkrāsas personas digitalizēts sejas attēls 20x25 mm, kuru drukā ar izšķirtspēju ne mazāku kā 300 dpi. |
| 1.10. | Personas individuālo datu iekļaušanai nepieciešamo zīmju skaits | Uzvārdam (-iem) - līdz 35 zīmēm; Vārdam (-iem) - līdz 25 zīmēm; |
| 1.11. | Personas klasifikācijas datu iekļaušanai nepieciešamo zīmju skaits | Struktūrvienības nosaukumam - līdz 65 zīmēm;  Amata nosaukumam - līdz 70 zīmēm;  Dienesta pakāpei - līdz 40 zīmēm (nav obligāti aizpildāms lauks); |
| 1.12. | Personalizācijas informācijas fonta izmēri un krāsa | Personalizācijas informācijas fonta izmēri un krāsa atbilstoši Pasūtītāja iesniegtajam darba uzdevumam un Valsts pārvaldes iestāžu vienotās vizuālās identitātes grafiskā standartā noteiktajam. |
| 1.13. | Attēlu arhivēšana | Digitālo attēlu arhivēšana JPEG formātā. |
| 2. | Apmācības | Apmācību jāveic pēc būtiskām izmaiņām DDAIS lietošanā pirms Pakalpojuma pieņemšanas - nodošanas akta pušu abpusējas parakstīšanas vai pēc Pasūtītāja pieprasījuma, Pasūtītāja telpās -Talejas ielā 1, Rīgā, vai attālināti - videokonferences režīmā. Pretendentam jāapmāca Pasūtītāja personālu latviešu valodā. Pretendentam pēc būtisku izmaiņu veikšanas jāsagatavo un jāiesniedz pilnveidotās DDAIS lietošanas instrukcija (arī iekārtu, fototehnikas, aprīkojuma lietošanas instrukcija) latviešu valodā 1 (vienā) eksemplārā. |
| 3. | DDAIS tehniskā risinājuma apkope, diagnostika, remonts un izejmateriālu piegāde | DDAIS risinājuma elementu, kas ietver fotoaparātu, zibspuldzi un plastikāta karšu apdrukas printeri, apkope pēc nepieciešamības (t.sk. atbilstoši ražotāja rekomendācijām).  Apkope ietver karšu printera mezglu un bloku darbības pārbaudi, to regulēšanu un tīrīšanu, tai skaitā kartes devēju, piespiedēja ruļļu, zobratu, siksnu, sildāmo ruļļu, sensoru, drukāšanas galviņas tīrīšanu, iekārtas virsmas tīrīšanu, kā arī fototehnikas nepieciešamo apkopi.  Diagnostiku, remontu un izejmateriālu piegādi veic saskaņā ar Līguma nosacījumiem. |

* 1. VID darbinieku dienesta apliecību maketa (ar tajā ietvertu oriģinālo hologrammu) izstrādāšana

Iespējamie uzturēšanas pakalpojuma ietvaros veicamie darbi ar VID darbinieku dienesta apliecību maketu un tiem izvirzītās raksturojošās prasības norādītas 5.tabulā.

*5.tabula*

|  |  |  |
| --- | --- | --- |
| **Nr.**  **p.k.** | **Nosaukums** | **Raksturojošā prasība** |
| 1. | Jauna parauga VID (vai VID reorganizācijas ietvaros izveidotas atsevišķas iestādes) darbinieku dienesta apliecības maketu sagatavošana (Apliecības sagatavei un Apliecībai ar personalizāciju) -saskaņā ar Pasūtītāja pieprasījumu | Apliecībai tiek izmantota polivinilhlorīda (PVC) daudzslāņu laminēta karte un ofseta tehnoloģijā divpusēji apdrukātas. Apliecību sagataves ar pretviltošanas elementiem. Apliecības reversā zem dubultā sedzošā slāņa iestrādāts optiski mainīgs metalizēts hologrāfisks elements, karstspiedē iestrādāts starp sagataves PVC slāņiem.  Apliecības formāts atbilst ID-1 formātam.  Garums 85.47-85.72 mm  Platums 53.92-54.03 mm  Biezums 0.76±0.08 mm  Stūra noapaļojuma rādiuss 3.18±0.30mm. |
| 1. 1. |  | Maketa paraugi[[1]](#footnote-2) (Apliecību izgatavošanai saskaņā ar Pasūtītāja pieprasījumu) izgatavojami, ievērojot **Valsts pārvaldes iestāžu vienotas vizuālās identitātes grafiskā standartā** (saite:  [http://www.mk.gov.lv/lv/content/grafiskais-](http://www.mk.gov.lv/lv/content/grafiskais-standarts) [standarts](http://www.mk.gov.lv/lv/content/grafiskais-standarts) (darba apliecība - 127 lpp.)) **noteikto un iekļaujot iespējamos pretviltošanas elementus:**   * smalku līniju pretkopēšanas un pretviltošanas raksts Latvijas īrisa zilajā krāsā; * negatīva mikro drukas līnija ar mikro tekstu; * fona apdruka integrēta fotoattēlā, izmantojot vektoru līnijas bez rastra; * fona apdrukā integrēts ultravioletajā gaismā redzams papildinātais mazais valsts ģerbonis; * Apliecības reversā optiski mainīgs metalizēts hologrāfisks elements, kas atbilst šādiem kritērijiem: * forma – apaļa; * divas dimensijas (hologrammas izmēram jābūt tādam, lai vienā no dimensijām atspoguļotos vienkāršotais papildinātais mazais valsts ģerbonis ne mazāk kā 16,7 mm). |
| 1.2. |  | Apliecību maketam jāatbilst visām prasībām, tai skaitā **Valsts pārvaldes iestāžu vienotas vizuālās identitātes grafiskā standartā** (sk.saiti 1.1.punktā) noteiktajam, lai Apliecību sagataves varētu tikt izmantotas personalizācijai ar DDAIS programmatūru un plastikāta karšu apdrukas printeros. |
| 2. Oriģinālā hologrammas maketa un matricas izgatavošana | | |
| 2.1. | Oriģinālās hologrammas makets (vai VID reorganizācijas ietvaros izveidotas atsevišķas iestādes vajadzībām izstrādājamais hologrammas makets) | Oriģinālās hologrammas maketam jāatbilst visām Pasūtītāja prasībām saskaņā ar Pasūtītāja iesniegto pieprasījumu. |
| 2.2. | Oriģinālās hologrammas matrica (vai VID reorganizācijas ietvaros izveidotas atsevišķas iestādes vajadzībām izstrādājamās hologrammas matrica) | Oriģinālās hologrammas matrica ierakstīta augstas izšķirtspējas E‑beam tehnoloģijā.  Oriģinālās hologrammas matricai jāatbilst visām Pasūtītāja prasībām saskaņā ar Pasūtītāja iesniegto pieprasījumu. |

* 1. VID darbinieku dienesta apliecību sagataves

*6.tabula*

|  |  |
| --- | --- |
| **Nosaukums** | **Minimālās prasības** |
| VID Apliecību sagataves, t.sk. jaunā parauga VID (vai VID reorganizācijas ietvaros izveidotas atsevišķas iestādes) Apliecību sagataves, ar oriģinālo hologrammu (pēc Pasūtītāja pieprasījuma atsevišķu piegāžu veidā partijās ne mazākās kā 1000 gab | Plastikāta karte PVC  Izmēri saskaņā ar ISO 7810 (vai ekvivalents) standartu:  Sagataves formāts atbilst ID-1 formātam.  garums 85,47-85,72 mm;  platums 53,92-54,03 mm;  biezums 0,76±0,30 mm.  stūra noapaļojuma rādiuss 3.18±0.30mm.  Apliecībai tiek izmantota polivinilhlorīda (PVC) daudzslāņu laminēta karte. Ofseta tehnoloģijā divpusēji apdrukātas dienesta apliecību sagataves ar pretviltošanas elementiem, apliecības reversā zem dubultā sedzošā slāņa optiski mainīgs metalizēts hologrāfisks elements, karstspiedē iestrādāts starp sagataves PVC slāņiem.  Apliecību sagatavēm jāatbilst Iepirkuma līguma, tā pielikumu prasībām un Valsts pārvaldes iestāžu vienotas vizuālās identitātes grafiskā standartā noteiktajām prasībām, kā arī Ministru kabineta noteikumos noteiktajām prasībām un visām prasībām, lai tās varētu tikt izmantotas plastikāta karšu apdrukas printeros. |

* 1. Citi DDAIS uzturēšanas, pilnveidošanas, pakalpojumu sniegšanas un garantijas nosacījumi.

*7.tabula*

|  |  |  |
| --- | --- | --- |
| **Nr.**  **p.k.** | **Nosaukums** | **Minimālās prasības un termiņi** |
|  | DDAIS programmatūras atjauninājuma sagatavošanas un ieviešanas laiks | Pretendents ne vēlāk kā 1 (vienas) darba dienas laikā no Pasūtītāja pilnvarotās personas pieprasījuma Izpildītāja pilnvarotajai personai uz norādīto e-pastu saskaņošanas (turpmāk - Pieprasījums) uzsāk atjauninājumu veikšanu. Pretendents veic minētos atjauninājumus ne vēlāk kā 5 (piecu) nedēļu laikā no Izmaksu tāmes saskaņošanas brīža, ja vien ar pasūtītāju nav savstarpēji saskaņoti citi termiņi. |
|  | DDAIS programmatūras pielāgošana darbam ar citu resursu vadības sistēmu | Gadījumā, ja resursu vadības sistēmas Horizon vietā Pasūtītāja infrastruktūrā tiek ieviesta cita resursu vadības sistēma, Pasūtītājs DDAIS saskarņu izstrādei ar jauno resursu vadības sistēmu nodrošina nepieciešamās informācijas, dokumentācijas un piekļuvju pieejamību. Pirms programmatūras izmaiņu izstrādes uzsākšanas Pasūtītājs ar Pretendentu savstarpēji saskaņo izstrādes termiņus un izmaksu tāmi. Pretendents 1 (vienas) darba dienas laikā uzsāk atjauninājumu veikšanu no Pasūtītāja pilnvarotās personas pieprasījuma nosūtīšanas dienas Izpildītāja pilnvarotajai personai uz norādīto e-pastu. Darbus Pretendents veic ar Pasūtītāju savstarpēji saskaņotos termiņos pēc izmaksu tāmes un darbu izpildes termiņu saskaņošanas. |
|  | Drukāšanas iekārtas (printera), fototehnikas, papildaprīkojuma un izejmateriālu piegāde un uzstādīšanas laiks | Ja rodas nepieciešamība iegādāties jaunu drukāšanas iekārtu, fototehniku, papildaprīkojumu un izejmateriālus, tai jāatbilst šī tehniskā piedāvājuma 2.1. un 2.2. apakšpunktā minētajām prasībām. Piegādes un uzstādīšanas laiks pusēm vienojoties, bet ne vairāk kā 5 (piecas) nedēļas no Izmaksu tāmes saskaņošanas brīža.  Izejmateriālus esošajai drukāšanas iekārtai piegādā ne vēlāk kā 2 (divu) nedēļu laikā no pasūtījuma nosūtīšanas brīža |
|  | Drukāšanas iekārtas (printera), fototehnikas un papildaprīkojuma apkope un diagnostikas termiņi. | Pretendents nodrošina minēto iekārtu apkopi un diagnostiku 1 (vienas) nedēļas laikā no pasūtījuma nosūtīšanas brīža. |
|  | Darbinieku dienesta apliecību un hologrammas maketu saskaņošanas un piegādes laiks | Darbinieku dienesta apliecību maketa un hologrammas maketa paraugu iesniedz saskaņošanai ne vēlāk kā 1 (vienas) nedēļas laikā no pieprasījuma nosūtīšanas brīža.  Apliecību personalizēto maketu ar tajā ietvertu orģinālo hologrammu (PDF vai JPG formātā) un apliecību maketu (CD vai līdzvērtīgā formātā) sagatavju izgatavošanai iesniedz ne vēlāk kā 2 (divas) nedēļas no Apliecību un hologrammas maketu saskaņošanas brīža |
| Saņemot Pasūtītāja pilnvarotās personas motivētu pretenziju ar norādījumiem par nepieciešamajām izmaiņām Apliecību maketa un/vai hologrammas maketa paraugā (ja tas neapmierina Pasūtītāja prasības), Izpildītājs 3 (trīs) darba dienu laikā no pretenzijas saņemšanas dienas veic Apliecību un/vai hologrammas maketa paraugā nepieciešamās izmaiņas un atkārtoti to piegādā Pasūtītāja pilnvarotajai personai izvērtēšanai un saskaņošanai. |
|  | Oriģinālās hologrammas matricas piegādes laiks. | Iesniedz ne vēlāk kā 2 (divas) nedēļas no Apliecību hologrammas maketa saskaņošanas brīža. |
|  | Apliecību sagatavju piegādes laiks. | Ne vēlāk kā 4 (četras) nedēļas no pasūtījuma nosūtīšanas brīža (partijas apjoms ne mazāks kā 1000 gab.). |
|  | Garantijas laiks DDAIS programmatūrai | Divi gadi no Pakalpojuma nodošanas - pieņemšanas akta Pušu abpusējas parakstīšanas dienas.  Garantijas laikā pakalpojumu sniedzējam jānodrošina DDAIS programmatūras kļūdu novēršana, t.sk. sasaistē ar resursu vadības sistēmu. |
|  | Garantijas laiks drukāšanas iekārtai (printerim) un izejmateriāliem | * Printerim, fotoaparātam un citiem atsevišķi nenorādītiem DDAIS tehnikas elementiem - ražotāja noteiktais no datuma, kad abpusēji parakstīts Pakalpojuma nodošanas - pieņemšanas akts; * Drukas galviņai - visu iekārtas (printera) ekspluatācijas laiku, ievērojot ražotāja noteiktos ekspluatācijas noteikumus, bet ne mazāk kā 1 (viens) gads no datuma, kad abpusēji parakstīts Pakalpojuma nodošanas - pieņemšanas akts; * Izejmateriāliem - ražotāja noteiktais, bet ne mazāk kā 1 (viens) gads no datuma, kad abpusēji parakstīts Pakalpojuma nodošanas - pieņemšanas akts. |
|  | Garantijas laiks drukāšanas fototehnikai un papildaprīkojumam | Ražotāja noteiktais, bet ne mazāk kā 1 (viens) gads no datuma, kad abpusēji parakstīts Pakalpojuma nodošanas - pieņemšanas akts. |
|  | Garantijas laiks drukāšanas apliecību sagatavēm | Vismaz 3 (trīs) gadi no attiecīgā nodošanas - pieņemšanas akta Pušu abpusējas parakstīšanas brīža. |
|  | Garantiju apliecinošie dokumenti | Izpildītājs garantiju apliecinošos dokumentus iesniedz vienlaikus ar piegādātajiem aprīkojumam un tā elementiem. |
|  | Garantija drukāšanas iekārtai, izejmateriāliem, fototehnikai un papildaprīkojumam | Pretendentam jāgarantē, ka pakalpojumu ietvaros piegādātās iekārtas un izejmateriāli būs jauni, nelietoti, bez defektiem, neatvērtā, mehāniski nebojātā ražotāja oriģinālajā iepakojumā un atbildīs Pasūtītāja prasībām. |
|  | Ja Pasūtītājs lietojis Sistēmas ietvaros piegādāto iekārtu, izejmateriālus, fototehniku, papildaprīkojumu atbilstoši lietošanas instrukciju prasībām, Izpildītājs garantijas laikā par saviem līdzekļiem bez maksas novērš Pasūtītāja pilnvarotās personas konstatētos trūkumus un/vai neatbilstības un/vai bojājumus, nepieciešamības gadījumā apmainot šajā punktā minēto iekārtu, izejmateriālus, fototehniku, papildaprīkojumu pret Līguma, tā pielikumu un Pasūtītāja prasībām atbilstošiem 5 (piecu) darba dienu laikā. |
|  | Garantija apliecību sagatavēm | Pretendentam jāgarantē, ka piegādātās Apliecību sagataves būs jaunas, bez defektiem un atbildīs Pasūtītāja prasībām.  Ja Pasūtītājs rūpīgi uzglabājis Apliecību sagataves, Izpildītājs garantijas laikā par saviem līdzekļiem bez maksas novērš Pasūtītāja pilnvarotās personas konstatētos trūkumus un/vai neatbilstības un/vai bojājumus, nepieciešamības gadījumā, apmainot šajā punktā minētās Apliecību sagataves pret Līguma, tā pielikumu un Pasūtītāja prasībām atbilstošām 5 (piecu) darba dienu laikā. |

1. * VID reorganizācijas ietvaros izveidotas atsevišķas iestādes gadījumā var tikt noteikta cita krāsa, elementu forma un atšķirīgi datu lauki).

   [↑](#footnote-ref-2)